**DOM ZDRAVLJA PRIMORSKO-GORANSKE ŽUPANIJE**

**Krešimirova 52a, RIJEKA**

**Rijeka, 01.02.2021.**

**BILJEŠKE**

**UZ OBRAZAC PR-RAS ZA RAZDOBLJE**

**01.01.2020. DO 31.12.2020.**

**Prihodi i rashodi poslovanja:**

U razdoblju 01.-12.2020.g. ostvareni su prihodi poslovanja u iznosu od 162.218.344 kn, rashodi poslovanja u iznosu od 168.209.195 kn, što znači da je ostvaren manjak prihoda poslovanja u iznosu od 5.990.851 kn.

**Prihodi i rashodi od nefinancijske imovine:**

U razdoblju 01.-12.2020.g. ostvareni su prihodi od nefinancijske imovine u iznosu od 99.632 kn, rashodi od nefinancijske imovine u iznosu od 10.055.434 kn, što znači da je ostvaren manjak prihoda od nefinancijske imovine u iznosu od 9.955.802 kn.

**Primici i izdaci od financijske imovine i zaduživanja:**

U razdoblju 01.-12.2020.g. ostvareni su primici od financijske imovine i zaduživanja u iznosu od 5.970.625 kn. U razdoblju 01.-12.2020.g. nije bilo izdataka po osnovi financijske imovine i zaduživanja te je ostvaren višak primitaka od financijske imovine i zaduživanja u iznosu od 5.970.625 kn.

U razdoblju 01.-12.2020.g.ostvaren je **manjak prihoda i primitaka u iznosu od 9.976.028 kn.** Preneseni viškak prihoda i primitaka iz 2019.g. iznosi 44.469 kn, te manjak prihoda i primitaka za pokriće u slijedećem razdoblju iznosi 9.931.559 kn.

 Ravnatelj:

 Doc.dr.sc. Vladimir Mozetič, dr.med.MHA

**AOP 058 –** pozicija je znatno povećana zbog doznačenih sredstava Hrvatskog zavoda za zapošljavanje temeljem Ugovora o sufinanciranju zapošljavanja pripravnika

 **AOP 064 –** na povećanje ove pozicije utjecala je dobivena pomoć u naravi od Stožera civilne zaštite za nabavku zaštitne opreme vezano za epidemiju izazvanu virusom COVID-19

**AOP 067 –** u razdoblju siječanj –prosinac 2020.g. je uprihodovano više sredstava temeljem prijenosa EU sredstava u odnosu na isto razdoblje protekle godine

**AOP 077 –** prihodi od kamata po viđenju ostvareni su 31% manje nego u istom razdoblju prethodne godine iz razloga smanjenja kamatnih stopa temeljem ugovora u sudjelovanju u cash poolu

**AOP 116, 126 –** prihodi po osnovi D.Z.O. te prihodi od pruženih usluga su manji u odnosu na 2019.g. za 17% (D.Z.O.), odnosno za 26% (prihodi od pruženih usluga) zbog smanjenog obima rada ordinacija uslijed epidemije izazvane corona virusom

**AOP 129 –** u 2020.g. bilo je manje kapitalnih donacija u odnosu na 2019.g. za 61%

**AOP 132 –** na povećanje ove pozicije za 100% utjecala su doznačena sredstva temeljem Ugovora o financiranju nabave zaštitne opreme zbog sprečavanja širenja epidemije izazvane corona virusom te sufinanciranje redovne djelatnosti od strane Primorsko-goranske županije

**AOP 133 –** na smanjenje ove pozicije utjecao je manji iznos ugovorenih sredstava za nabavu nefinancijske imovine iz decentraliziranih sredstava

**AOP 147 –** ostali prihodi su povećani temeljem naplate po sudskoj presudi (refundacija štete, Croatia osiguranje d.d.)

**AOP 151, 155, 158 –** na povećanje ovih pozicija utjecalo je povećanje bruto osnovice za izračun plaće temeljem odluke Vlade RH, povećanje neoporezivog iznosa za isplatu božićnice i regresa za godišnji odmor te povećanje broja zaposlenih

**AOP 162, 164, 165, 180 –** zbog epidemije uzrokovane corona virusom otkazana su savjetovanja i stručna osposobljavanja, posao je reorganiziran („rad od kuće“) te je bio smanjen obim rada dentalnih ordinacija i dentalnih tehničara što je umanjilo rashode na ovim pozicijama

**AOP 168 –** razlog povećanja ove pozicije za 19% je povećana nabavka zaštitinih sredstava zbog epidemije uzrokovane corona virusom

**AOP 169 –** zbog nabave lož-ulja po povoljnijoj cijeni i manje utrošenog iznosa za troškove motornog benzina i dizel goriva(smanjeni broj prijevoza pacijenata i prijeđenih kilometara), ova je pozicija manja za 13% u odnosu na 2019.g.

**AOP 170 do 173 , 176 –** rashodi na ovim pozicijama su smanjeni zbog reduciranih potreba za tekućim i investicijskim održavanjem uslijed epidemije uzrokovane corona virusom

**AOP 177 –** pozicija je znatno povećana zbog usluga promidžbe za potrebe EU projekata „Pravilnom prehranom protiv dijabetesa“ i „Vještine za zdravlje“

**AOP 179 –** najamnine za prijevozna sredstva povećale su ovu poziciju za 34% u odnosu na 2019.g. iz razloga što je leasing za vozila u protekloj godini započeo u tek u srpnju.

**AOP 181 –** na smanjenje pozicije za 10% utjecali su manji troškovi agencijskih usluga

**AOP 182 –** računalne usluge su povećane za 18% zbog povećanja broja ordinacija

**AOP 183 –** razlog povećanja ove pozicije su protuepidemijske mjere dezinfekcije prostora i vozila

**AOP 184 –** u 2020.g. isplaćen je veći iznos naknada za stručno osposobljavanje bez zasnivanja radnog odnosa

**AOP 188 –** troškovi reprezentacije su povećani za 72% zbog potreba EU projekta „Vještine za zdtravlje“

**AOP 190 –** pozicija je smanjena za 84% jer su u 2020.g. smanjene obveze za plaćanje naknade zbog nezapošljavanja osoba s invaliditetom budući je krajem 2019.g. putem javne nabave nabavljena radna odjeća od poduzeća koje zapošljava osobe s invaliditetom

**AOP 192 –** plaćanje troškova specijalizacije za preuzete liječnike specijaliste Općoj bolnici Pula, Domu zdravlja Dubrovnik i Istarskim domovima zdravlja povećalo ovu poziciju za 242%

**AOP 202 –** u 2020.g. plaćeno je više kamata po osnovi Ugovora o dugoročnom kreditu za izgradnju DZ Novi Vinodolski

**AOP 350, 363, 364, 367 –** razlog smanjenja ovih pozicija je manja nabava nefinancijske imovine u odnosu na isto razdoblje 2019.g.

**AOP 361 –** rashodi za uredsku opremu i namještaj su povećani za 178% zbog opremanja Doma zdravlja Novi Vinodolski

**AOP 386 –** pozicija je smanjena za 79% budući da u 2020.g. nije bilo većih potreba za izradom projektnih dokumentacija

**AOP 486 –** pozicija je povećana jer je u 2020.g. korišten veći iznos dugoročnog kredita nego u 2019.g.